Jabarkan Sejarah dari Sekolah Menengah Kebangsaan Sri Mahkota dalam bahasa melayu

Sekolah Menengah Seri Mahkota telah dibuka pada 1973. Ianya diasaskan oleh YB Datuk Abdul Aziz bin Tapa - DSKSJ, AMN, PJK. Pada masa ini dikenali dengan nama Sekolah Menengah Umbai.

Ketika sekolah ini dibuka terdapat dua bangunan sahaja (blok A dan B), yang mana menempatkan sebuah pejabat, 12 buah bilik darjah, 3 makmal sains dan sebuah bilik guru. Selain dari itu, terdapat 3 buah bengkel Seni Perusahaan, sebuah Bilik Sains Rumah Tangga dan sebuah Kantin.

Pada tahun itu jumlah guru adalah seramai 10 orang dengan jumlah murid 226 orang.

Pada tahun 1976 Sekolah Menengah Umbai telah ditukar menjadi Sekolah Seri mahkota. Nama ini dicadangkan oleh Tuan Hj.Mohamad bin Haji.Md.Tain. Guru Penolong Kanan pada masa itu. Pertukaran ini dilakukan sebagai reaksi ekoran daripada rungutan penduduk di sekitar kampung Umbai dan Kampung Pulai, yang mendakwa sekolah ini terletak di kawasan masing-masing. Lokasi sekolah ini sebenarnya terletak di sempadan di Kampung Umbai dan Kampung Pulai. Nama 'Seri Mahkota' dipilih sebagai melambangkan darjah ketinggian ilmu pengetahuan yang di harapkan akan sentiasa berkembang di sekolah ini serta kecemerlangan dalam semua bidang.

Pada masa ini pelajar, guru dan kakitangan sangat beruntung kerana dapat menikmati suasana persekolahan yang indah, lengkap dan kondusif untuk pengajaran dan pembelajaran tanpa gangguan kebisingan lalu lintas. Kemudahan yang di sediakan adalah seperti 54 buah bilik darjah, 12 buah makmal sains, 3 buah bengkel KH, 1 bilik lukisan, 1 bilik bimbingan dan kaunseling, sebuah perpustakaan dan bilik sumber, 3 bilik ERT, pejabat dan bilik guru, 1 dewan, 1 padang, sebuah astaka, sebuah klinik pergigian dan sebuah bilik K.B.

Jumlah tenaga pengajar =114 orang